Source: http://www.socpoist.sk/slovnik-pojmov/11s?&prm1=675
Timestamp: 2017-12-16 05:29:27+00:00

Document:
Vymeriavací základ zamestnanca, ktorý vykonáva zárobkovú činnosť uvedenú v § 3 ods. 1 písm. a) zákona o sociálnom poistení je príjem zo závislej činnosti podľa § 5 ods. 1 písm. a) až h) a m), ods. 2 a 3 zákona č. 595/2003 Z. z. o dani z príjmov v znení neskorších predpisov, okrem príjmov, ktoré nie sú predmetom dane alebo sú od dane oslobodené podľa zákona o dani z príjmov, príspevkov na doplnkové dôchodkové sporenie, ktoré platí zamestnávateľ za zamestnanca. Vymeriavací základ zamestnanca je aj podiel na zisku vyplatený obchodnou spoločnosťou alebo družstvom zamestnancovi bez účasti na základnom imaní tejto spoločnosti alebo družstva. Vymeriavací základ zamestnanca, ktorý vykonáva zárobkovú činnosť uvedenú v § 3 ods. 2 a 3 zákona o sociálnom poistení, je príjem plynúci z tejto zárobkovej činnosti okrem príjmov, ktoré nie sú predmetom dane alebo sú od dane oslobodené podľa právnych predpisov štátu, podľa ktorých sa tento príjem zdaňuje.
Ak súd rozhodol o neplatnosti skončenia právneho vzťahu zamestnanca k zamestnávateľovi, vymeriavací základ za každý kalendárny mesiac neplatne skončeného právneho vzťahu zamestnanca k zamestnávateľovi je časť príjmu plynúceho z neplatne skončeného právneho vzťahu zamestnanca k zamestnávateľovi pripadajúca na každý taký kalendárny mesiac; § 138 ods. 1, 6, 8 až 12 a 17 zákona o sociálnom poistení platí rovnako, ako aj v nasledujúcich odsekoch o vymeriavacom základe.
Ak zamestnancovi s pravidelným mesačným príjmom bol vyplatený príjem zo závislej činnosti po zániku povinného nemocenského poistenia, povinného dôchodkového poistenia, povinného poistenia v nezamestnanosti a zamestnancovi uvedenému v § 4 ods. 2 zákona o sociálnom poistení bol vyplatený príjem zo závislej činnosti po zániku dôchodkového poistenia, vymeriavací základ je pomerná časť tohto príjmu pripadajúca na každý kalendárny mesiac trvania tohto poistenia v poslednom kalendárnom roku; § 138 ods. 1, 6, 8 až 12 a 17 zákona o sociálnom poistení platia rovnako.
Ak zamestnancovi s právom na nepravidelný príjem , okrem fyzickej osoby v právnom vzťahu na základe dohôd o prácach vykonávaných mimo pracovného pomeru, bol vyplatený príjem zo závislej činnosti počas trvania dôchodkového poistenia, vymeriavací základ je pomerná časť tohto príjmu pripadajúca na každý kalendárny mesiac trvania tohto poistenia v poslednom kalendárnom roku okrem obdobia, za ktoré bolo zaplatené poistné na dôchodkové poistenie z maximálneho vymeriavacieho základu. Vymeriavací základ zamestnanca s odvodovou úľavou, ktorému vyplatením príjmu po skončení pracovného pomeru alebo štátnozamestnaneckého pomeru vzniklo povinné dôchodkové poistenie od vzniku tohto právneho vzťahu je súčet pomernej časti príjmu zo závislej činnosti vyplateného po zániku pracovného pomeru alebo štátnozamestnaneckého pomeru pripadajúcej na každý kalendárny mesiac trvania povinného dôchodkového poistenia a príjmu z pracovného pomeru alebo štátnozamestnaneckého pomeru za príslušný kalendárny mesiac.; Vymeriavací základ zamestnanca s právom na nepravidelný príjem, ktorý je v právnom vzťahu na základe dohôd o prácach vykonávaných mimo pracovného pomeru, je priemerný mesačný príjem z tohto právneho vzťahu, ak nasledujúci odsek neustanovuje inak.; Vymeriavací základ zamestnanca, ktorý je v právnom vzťahu na základe ním určenej dohody o brigádnickej práci študentov, na platenie poistného na dôchodkové poistenie je rozdiel medzi mesačným príjmom alebo priemerným mesačným príjmom z tohto právneho vzťahu a sumou 200 EUR platnou od roku 2015. Ak fyzickej osobe v právnom vzťahu na základe ňou určenej dohody o brigádnickej práci študentov na neplatenie poistného na dôchodkové poistenie, ktorý jej zakladá právo na pravidelný mesačný príjem zo závislej činnosti, bol vyplatený príjem zo závislej činnosti po zániku tejto dohody a vyplatením tohto príjmu fyzická osoba nadobudla postavenie zamestnanca, vymeriavací základ je rozdiel medzi súčtom príjmu za kalendárny mesiac a pomernej časti príjmu vyplateného po zániku právneho vzťahu pripadajúcej na každý kalendárny mesiac trvania tohto právneho vzťahu a sumou 200 EUR platnou od roku 2015.

References: § 3
 § 5
 § 3
 súd 
 § 138
 § 4
 § 138